নতুন ভ্যাট আইনকে পুরোপুরি কার্যকর করতে বিদ্যুৎ বিভাগকে বেশ কিছু পদক্ষেপ গ্রহণের পরামর্শ দিয়েছে এনবিআর। এগুলো হলো-বিদ্যুতের মূল্য বৃদ্ধি না করে বর্তমানের মূসকসহ মূল্যকে নতুন আইনের অধীন সরবরাহার মূল্য হিসেবে ঘোষণা করা, বিদ্যুৎ উৎপাদন ও বিতরণ পর্যায়ে মূসক ব্যবস্থার পদ্ধতিগুলো অনুসরণ করে রেয়াত এবং ক্ষেত্র বিশেষে ফেরত গ্রহণ করা। নতুন আইনের সকল সুবিধা গ্রহণের লক্ষে আগামী ৩০ জুনের মধ্যে সকল ইউনিটের পুনঃনিবন্ধন গ্রহণ, বিল ফরমে নতুন ৯ ডিজিটের ই-বিআইএন, মূসক -৬,৩ সহ কতিপয় তথ্য সন্নিবেশ যাতে অন্য করদাতাগণ বিদ্যুৎ বিলে পরিশোধিত মূসক রেয়াত গ্রহণ করতে পারেন। সরকারি সত্তা হিসেবে নতুন উৎসে কর্তন পদ্ধতির সাথে অভ্যস্ত হওয়া, ই-বিআইএন এবং মূসক সম্মাননাপত্রের ব্যবহার ও সুবিধা গ্রহণ।একইসাথে নতুন হিসাব পদ্ধতি অনুসরণেরও পরামর্শ দেওয়া হয়েছে।